A.

Upju baseinu apsaimniekošanas plāni attiecas uz turpmāk minētajiem elementiem: 1. Vispārējs upju baseinu apgabala raksturlielumu apraksts, kas noteikts 5. pantā un II pielikumā. Tajā iekļauj: 1.1. attiecībā uz virszemes ūdeņiem: — ūdenstilpju izvietojuma un robežu kartografējumu, — upes baseinā sastopamo ekoreģionu un virszemes ūdenstilpju tipu kartografējumu, — standarta apstākļu identifikāciju virszemes ūdenstilpju tipiem; 1.2. attiecībā uz gruntsūdeņiem: — gruntsūdens tilpju izvietojuma un robežu kartografējumu. 2. Ievērojama spiediena un cilvēku darbības ietekmes uz virszemes ūdeņu un gruntsūdeņu stāvokli kopsavilkums: — piesārņojuma no stacionārajiem avotiem novērtējums, — piesārņojuma no difūziem avotiem novērtējums, tostarp zemes izmantojuma kopsavilkums, — spiediena uz ūdens kvantitatīvajiem rādītājiem, tostarp ieguvi, novērtējums, — citu cilvēku darbības ietekmju uz ūdens resursu stāvokli analīze. 3. Aizsargāto apgabalu identificēšana un kartografējums, kā noteikts 6. pantā un IV pielikumā. 4. Direktīvas 8. panta un V pielikuma nolūkā izveidotā monitoringa tīklu karte un rezultātu apkopojums kartes veidā tām monitoringa programmām, kas veiktas saskaņā ar minētajiem pasākumiem, lai noteiktu rādītājus: 4.1. virszemes ūdeņiem (ekoloģiskās un ķīmiskās kvalitātes rādītājus); 4.2. gruntsūdeņiem (ķīmiskās kvalitātes un kvantitatīvos rādītājus); 4.3. aizsargātiem apgabaliem. 5. Saskaņā ar 4. pantu izvirzīto vides aizsardzības mērķu saraksta izveidošana attiecībā uz virszemes ūdeņiem, gruntsūdeņiem un aizsargātiem apgabaliem, tostarp īpaša tādu gadījumu identificēšana, kad piemērots 4. panta 4., 5., 6. un 7. punkts un šajā pantā prasītā saistītā informācija. 6. Ūdens izmantošanas ekonomiskās analīzes kopsavilkums, kas prasīts 5. pantā un III pielikumā. 7. Saskaņā ar 11. pantu pieņemtās pasākumu programmas vai programmu kopsavilkums, tostarp veidi, kādos sasniedzami 4. pantā izvirzītie mērķi: 7.1. pasākumu kopsavilkums, kas vajadzīgs, lai īstenotu Kopienas tiesību aktus ūdens resursu aizsardzībai; 7.2. ziņojums par praktiskiem pasākumiem, kas veikti, lai piemērotu ūdens izmantošanas izmaksu atgūšanas principu saskaņā ar 9. pantu; 7.3. pasākumu kopsavilkums, kas veikti, lai izpildītu 7. panta prasības; 7.4. ūdens ieguves un uzkrāšanas kontroles pasākumu kopsavilkums, tostarp atsauce uz to gadījumu reģistriem un identifikāciju, kur piemēroti atbrīvojumi saskaņā ar 11. panta 3. punkta e) apakšpunktu; 7.5. stacionāro avotu izplūdes un citu ūdens resursu stāvokli ietekmējošu darbību kontroles pasākumu, kas pieņemti saskaņā ar 11. panta 3. punkta g) apakšpunkta un 11. panta 3. punkta i) apakšpunkta noteikumiem, kopsavilkums; 7.6. gadījumu identificēšana, kad ir atļauta tieša iepludināšana gruntsūdeņos saskaņā ar 11. panta 3. punkta j) apakšpunkta noteikumiem; 7.7. to pasākumu kopsavilkums, kas pieņemti attiecībā uz prioritārām vielām saskaņā ar 16. pantu; 7.8. to pasākumu kopsavilkums, kas pieņemti, lai novērstu vai samazinātu nejaušas piesārņošanas gadījumu ietekmi; 7.9. to pasākumu kopsavilkums, kas pieņemti saskaņā ar 11. panta 5. punktu attiecībā uz ūdenstilpēm, kuras neatbilst 4. pantā izvirzītajiem mērķiem; 7.10. sīkas ziņas par papildpasākumiem, ko identificē kā vajadzīgus, lai izpildītu noteiktos vides aizsardzības mērķus; 7.11. sīkas ziņas par pasākumiem, kas pieņemti, lai izvairītos no jūras ūdeņu piesārņošanas saskaņā ar 11. panta 6. punktu. 8. Jebkādu sīkāk izstrādātu programmu un apsaimniekošanas plānu reģistrs upju baseinu apgabalam, kas attiecas uz īpašiem apakšbaseiniem, nozarēm, jautājumiem vai ūdens resursu tipiem, līdz ar to satura kopsavilkumu. 9. Veikto sabiedrības informēšanas un apspriešanās pasākumu, to rezultātu un plānā vēlāk izdarīto izmaiņu kopsavilkums. 10. Kompetento iestāžu saraksts saskaņā ar I pielikumu. 11. Kontaktpunkti un procedūras pamatdokumentu un 14. panta 1. punktā minētās informācijas iegūšanai un jo īpaši ziņas par kontroles pasākumiem, kas pieņemti saskaņā ar 11. panta 3. punkta g) apakšpunktu, 11. panta 3. punkta i) apakšpunktu un par faktiskajiem monitoringa datiem, kas apkopoti saskaņā ar 8. pantu un V pielikumu.